HU Az Európai Unió Hivatalos Lapja L 328/118

A BIZOTTSÁG (EU) 2017/2287 VÉGREHAJTÁSI HATÁROZATA

(2017. december 8.)

a higany és bizonyos higanykeverékek behozatalával kapcsolatban alkalmazandó formanyomtatványoknak a higanyról szóló (EU) 2017/852 európai parlamenti és tanácsi rendelet alapján történő meghatározásáról

(az értesítés a C(2017) 8190. számú dokumentummal történt)

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a higanyról és az 1102/2008/EK rendelet hatályon kívül helyezéséről szóló, 2017. május 17-i (EU) 2017/852 európai parlamenti és tanácsi rendeletre (1), és különösen annak 6. cikkére,

mivel:

(1) A higanyról szóló Minamata egyezmény („Minamata egyezmény”) (2) 3. cikke és az (EU) 2017/852 rendelet 4. cikkének (1) bekezdése úgy rendelkezik, hogy a higany és egyes higanykeverékek a hulladékként való ártalmatlanítástól eltérő célra csak akkor hozhatóak be az Unió vámterületére, amennyiben az importáló tagállam a behozatalhoz írásos hozzájárulását adja. Amennyiben az exportáló ország nem részes fele a Minamata egyezménynek, hozzájárulás csak abban az esetben adható, ha az exportáló ország tanúsította, hogy a higany nem elsődleges higanybányászatból származik.

(2) A hozzájárulást megadó vagy megtagadó és a higany nem elsődleges higanybányászatból való származását tanúsító formanyomtatványoknak összhangban kell lenniük a Minamata egyezmény részes feleinek konferenciája által az első ülés során elfogadott UNEP/MC/COP.1/5 határozatban (3) foglalt és az (EU) 2017/852 rendelet követelményeire tekintettel szükség szerint módosított formanyomtatványokkal.

(3) Az (EU) 2017/852 rendelet alkalmazásának időpontjával való összhang érdekében e határozat alkalmazásának időpontját 2018. január 1-jéig el kell halasztani.

(4) Az e határozatban előírt intézkedések összhangban vannak az (EU) 2017/852 rendelet 22. cikke alapján létrehozott bizottság véleményével,

ELFOGADTA EZT A HATÁROZATOT:

1. cikk

A tagállamok által használandó, az (EU) 2017/852 rendelet 4. cikk (1) bekezdésének második albekezdése szerinti írásos hozzájárulást megadó vagy megtagadó formanyomtatványt e határozat I. melléklete határozza meg. Ez a cikk azonban nem alkalmazandó a 2008/98/EK európai parlamenti és tanácsi irányelv (4) értelmében hulladéknak minősülő vagy annak tekintendő higany vagy higanykeverékek behozatala esetében.

2. cikk

A tagállamok csak abban az esetben adhatnak az (EU) 2017/852 rendelet 4. cikk (1) bekezdésének második albekezdése szerinti írásos hozzájárulást az említett albekezdés b) pontjában meghatározott körülmények fennállása esetén, amennyiben az említett pont szerinti igazolást az e határozat II. mellékletében meghatározott formanyomtatvány alapján állították ki. Ez a cikk azonban nem alkalmazandó a 2008/98/EK irányelv értelmében hulladéknak minősülő vagy annak tekintendő higany vagy higanykeverékek behozatala esetében.

3. cikk

Ezt a határozatot 2018. január 1-jétől kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 2017. december 8-án. a Bizottság részéről Karmenu VELLA a Bizottság tagja

(1) HL L 137., 2017.5.24., 1. o.

(2) Az Unió a higanyról szóló Minamata Egyezménynek az Európai Unió nevében történő megkötéséről szóló, 2017. május 11-i (EU) 2017/939 tanácsi határozattal ratifikálta a Minamata egyezményt (HL L 142., 2017.6.2., 4. o.).

(3) A „Guidance in relation to mercury supply sources and trade (article 3), particularly in regard to identification of stocks and sources of supply (paragraph 5 (a)) and forms and guidance for obtaining consent to import mercury (paragraphs 6 and 8)” című, 2017. szeptember 24-én elfogadott UNEP/MC/COP.1/5 határozat.

(4) Az Európai Parlament és a Tanács 2008/98/EK irányelve (2008. november 19.) a hulladékokról és egyes irányelvek hatályon kívül helyezéséről (HL L 312., 2008.11.22., 3. o.).

I. MELLÉKLET A HIGANY, VALAMINT AZ (EU) 2017/852 RENDELET I. MELLÉKLETÉBEN FELSOROLT HIGANYKEVERÉKEK BEHOZATALÁRA VONATKOZÓ ÍRÁSOS HOZZÁJÁRULÁST AZ EMLÍTETT RENDELET 4. CIKKÉNEK (1) BEKEZDÉSE ÉRTELMÉBEN MEGADÓ VAGY MEGTAGADÓ FORMANYOMTATVÁNY A HIGANY, VALAMINT A HIGANYRÓL SZÓLÓ (EU) 2017/852 EURÓPAI PARLAMENTI ÉS TANÁCSI RENDELET I. MELLÉKLETÉBEN FELSOROLT HIGANYKEVERÉKEK BEHOZATALÁRA VONATKOZÓ ÍRÁSOS HOZZÁJÁRULÁST AZ EMLÍTETT RENDELET 4. CIKKÉNEK (1) BEKEZDÉSE ÉRTELMÉBEN MEGADÓ VAGY MEGTAGADÓ FORMANYOMTATVÁNY Megjegyzés: Ez a formanyomtatvány alkalmazandó a higanynak és a higany olyan más anyagokkal alkotott keverékeinek – többek között a higanyötvözeteknek – az Európai Unióba történő behozatalára, amelyekben a higany koncentrációja az (EU) 2017/852 rendelet I. mellékletének megfelelően legalább 95 tömegszázalék („higanykeverékek”). A formanyomtatvány nem alkalmazandó az olyan importált higany, illetve higanyvegyületek esetében, amelyek a hulladékról szóló 2008/98/EK irányelv értelmében hulladéknak minősülnek vagy annak tekintendőek (1). A. szakasz: Az importáló tagállam által megadandó kapcsolattartási adatok A kijelölt nemzeti kapcsolattartó pont elnevezése (2): Cím: Telefon: Fax E-mail: B. szakasz: Az exportáló ország által megadandó kapcsolattartási adatok A kijelölt nemzeti kapcsolattartó vagy felelős kormányzati tisztviselő neve: Cím: Telefon: Fax E-mail: C. szakasz: Az exportáló ország által megadandó szállítási információk i. Kérjük, adja meg az akár tiszta formájában, akár keverékben szállítandó higany tervezett összmennyiségét (kg). ii. Kérjük, adja meg a szállítás(ok) tervezett időpontját. iii. Kérjük, adja meg, hogy az akár tiszta, akár keverék formájú higany elsődleges higanybányászatból származik-e: Ha IGEN: Az exportáló ország a Minamata egyezmény részes fele: Kérjük, adja meg, hogy a higany a Minamata egyezmény 3. cikkének (3) és (4) bekezdése értelmében új, vagy már meglévő elsődleges higanybányászatból származik-e. Ha az exportáló ország nem részes fél, igazolta, hogy a higany nem elsődleges higanybányászatból származik. iv. Kérjük, erősítse meg, hogy a higany – akár tiszta formájában, akár keverékben – nem az alábbi három forrás (3) valamelyikéből származik: — klóralkáli ipar (pl.: klóralkáli-cellák leszerelése), — földgáztisztítás, — színesfémek bányászata és olvasztása. D. szakasz: Az importáló tagállam által megadandó információk Mi a higany akár tiszta formájában, akár keverékben történő behozatalának célja? Karikázza be a megfelelőt: i. Az (EU) 2017/852 rendelet 7. cikkének (3) bekezdésében foglaltaknak megfelelő, környezetvédelmi szempontból biztonságos átmeneti tárolás IGEN NEM Ha igen, kérjük, nevezze meg a tervezett felhasználási módot, amennyiben az ismert. … … … ii. A felhasználás az Uniós és nemzeti jogszabályok (4) értelmében megengedett: IGEN NEM Ha igen, kérjük, adjon meg további részleteket az akár tiszta formában, akár keverékben behozni kívánt higany tervezett felhasználásáról. … … … E. szakasz: Szállítási adatok Importőr Cégnév: Cím: Tel.: Fax E-mail: Exportőr Cégnév: Cím: Tel.: Fax E-mail: F. szakasz: Az importáló ország hozzájárulásának jelzése A hozzájárulás jellege (bekarikázandó): MEGADVA MEGTAGADVA Kérjük, itt ismertesse az egyéb feltételeket, további részleteket, kiegészítő információkat. … … Az importáló tagállam kijelölt illetékes hatóságának aláírása, dátum — Név: — Beosztás: — Aláírás: — Dátum: (1) Az (EU) 2017/852 rendelet 4. cikkének (2) bekezdése értelmében az Unióba higany visszanyerése céljából tilos behozni higanykeverékeket – a formanyomtatvány tárgyát képező higanykeverékek kivételével –, valamint higanyvegyületeket. (2) A „kijelölt nemzeti kapcsolattartó pont” a Minamata egyezmény 17. cikkének (4) bekezdése alapján, az egyezmény keretében folytatott információcsere céljából kijelölt nemzeti kapcsolattartó pont. Ez várhatóan azonos az importáló tagállam által az (EU) 2017/852 rendelet 17. cikke értelmében kijelölt „illetékes hatósággal”, amelyhez a 4. cikk szerinti behozatali kérelmek címzendőek. (3) Az (EU) 2017/852 rendelet 11. cikke és a 2008/98/EK irányelv értelmében hulladéknak kell tekinteni az alábbi három forrás bármelyikéből származó higanyt és higanyvegyületeket – akár tiszta formában, akár keverék formájában –, és gondoskodni kell az említett irányelvvel összhangban olyan módon történő ártalmatlanításukról, amely nem veszélyezteti az emberi egészséget vagy a környezetet. (4) Az (EU) 2017/852 rendelet 4. cikkének (3) bekezdése kimondja, hogy a kézműves és kisipari aranybányászatban és aranyfeldolgozásban való felhasználásra szánt higany behozatala tilos.